เงาหุ้น : แผ่นดินไหวกระทบจิตวิทยา
ดัชนีหุ้นไทยวันที่ 21 พ.ย.62 ปิดที่ 1,591.86 จุด ลบ 4.97 จุด มี มูลค่าการซื้อขาย 47,152.79 ล้านบาท กองทุนในประเทศขายสุทธิหนักต่อเนื่อง 3,315.36 ล้านบาท ขณะที่รายย่อยซื้อสุทธิ 2,322.77 ล้าน บาท พอร์ตโบรกเกอร์ซื้อสุทธิ 632.29 ล้านบาท และต่างชาติซื้อสุทธิ 60.29 ล้านบาท,หุ้นมูลค่าซื้อขายสูงสุด นำโดย TRUE ปิด 4.12 บาท ลบ 0.04 บาท, ADVANC ปิด 220 บาท ลบ 7 บาท, CPALL ปิด 75.50 บาท ไม่เปลี่ยนแปลง, PTT ปิด 43.25 บาท บวก 0.25 บาท, GULF ปิด 176 บาท ลบ 0.50 บาท,ตลาดปรับตัวลง หลังถูกแรงกดดันจากความไม่แน่นอนของการเจรจาการค้า รวมทั้งตัวเลขส่งออกไทยยังคงหดตัวต่อเนื่อง,เหตุแผ่นดินไหวที่ สปป.ลาว แม้เบื้องต้นจะยังไม่พบความเสียหายรุนแรงต่อโรงไฟฟ้าที่กลุ่มทุนบริษัทจดทะเบียนไทยออกไปลงทุนกับหลายบริษัท แต่ได้กระทบจิตวิทยาการลงทุน ด้านความเชื่อมั่นนักลงทุน,โดย บล.เคทีบี (ประเทศไทย) ระบุว่า บริเวณที่เกิดแผ่นดินไหว แรงสั่นสะเทือนสามารถรับรู้ได้ที่โครงการไซยะบุรี (Hydro power plant 1,285 MW : CKP ถือ 38%, GPSC ถือ 25%, EGCO ถือ 13%) โดยโครงการอยู่ห่างจากจุดศูนย์กลางราว 70 กม. โดยบริษัทแจ้งว่าสถานการณ์ไม่พบความเสียหายและเปิดดำเนินการปกติ,อย่างไรก็ตาม ประเมินประเด็นดังกล่าวมีผลเชิงลบกับหุ้นที่เกี่ยวข้อง โดยความกังวลเรื่อง after shock และโอกาสเกิด unplanned shutdown ซึ่งจะเป็นปัจจัยกดดัน จึงให้ต้องติดตามสถานการณ์ต่อไป เบื้องต้นยังคงคำแนะนำเดิมคือ ถือ หุ้น GPSC ให้มูลค่าเหมาะสม 85.00 บาท, และแนะ ซื้อ CKP ให้มูลค่าเหมาะสม 7.00 บาท,ขณะที่ บล.เอเซียพลัส ระบุว่า กรณีโรงไฟฟ้าไซยะบุรี แจ้งว่า NL1PC รู้สึกแผ่นดินไหว แต่เรียบร้อยดี กำลังทำ dam monitoring ส่วนโรงไฟฟ้าหงสา (ถือหุ้นโดย RATCH 40% BANPU 40%) จากการสอบถามไปยัง RATCH พบว่าจากเหตุแผ่นดินไหว ทำให้ระบบนิรภัยตัด จำเป็นต้องหยุดเดินเครื่องก่อน แต่เบื้องต้นเครื่องจักรยังไม่มี อะไรเสียหาย ต้องรอเหตุการณ์ after schock สักระยะหนึ่งถึงจะเข้าไปตรวจสอบในรายละเอียดได้,แต่ทั้งนี้ โรงไฟฟ้าหงสาได้มีการทำประกันภัยจากภัยธรรมชาติไว้อยู่แล้ว แต่กำลังเช็กรายละเอียดว่าครอบคลุมเรื่องแผ่นดินไหวหรือไม่รอติดตามตอนต่อไป,อินเด็กซ์ 51
ดัชนีหุ้นไทยวันที่ 21 พ.ย.62 ปิดที่ 1,591.86 จุด ลบ 4.97 จุด มี มูลค่าการซื้อขาย 47,152.79 ล้านบาท กองทุนในประเทศขายสุทธิหนักต่อเนื่อง 3,315.36 ล้านบาท
เงาหุ้น,อินเด็กซ์ 51,ดัชนีหุ้น,ดัชนีหุ้นไทย,หุ้นไทย,มูลค่าการซื้อขาย